好風日，海鳥飛，青ling-ling ê海洋，帆船sì-kè行，ǹg望此去ê台灣仝款án-ne順風一片帆，國泰民安。
有人講 #徐喜美 女士是「大隻雞慢啼」，因為伊久年來為著家庭kap工作ê纏絆，無法度學畫圖，一直到五十五歲tsiah展開畫圖ê人生，m̄-koh伊相信「活一歲，學一歲」，認真學習，無幾冬就有bē-bái ê成績；到tann m̄-nā舉辦幾若擺個展，mā因為關心公益議題tiānn捐圖贊助社運ia̍h弱勢團體。